Ehdotus neuvoston asetukseksi (EY) tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (27 Ryhmä) /* KOM/99/0087 lopull. */



Virallinen lehti nro C 247 E , 31/08/1999 s. 0026 - 0026



Ehdotus NEUVOSTON ASETUKSEKSI (EY) tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (27 Ryhmä) (komission esittämä) PERUSTELUT Komissio tarkasteli vuoden 1998 viimeisellä vuosineljänneksellä tullikoodeksikomitean tullitalousjaoston avustamana jäsenvaltioiden sille esittämiä pyyntöjä yhteisen tullitariffin mukaisten tullien suspendoimisesta raa'an parafiinin osalta, joka on tarkoitus käsitellä tietyllä tavalla eli kiteyttää jakotislausmenetelmän avulla. Ehdotetun toimenpiteen kesto on määrittämätön, koska sillä on tarkoitus muuttaa neuvoston asetuksen (ETY) N:o 2658/87 liite I, ja tämänkin asetuksen voimassaoloaika on määrittämätön. Ehdotus NEUVOSTON ASETUKSEKSI (EY) tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (27 Ryhmä) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 28 artiklan, ottaa huomioon komission ehdotuksen, sekä katsoo, että tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetulla neuvoston asetuksella (ETY) N:o 2658/87 (1), sellaisena kuin se on viimeksi muutettuna 26 päivänä lokakuuta 1998 annetulla komission asetuksella (EY) N:o 2261/98 (2), suspendoidaan tullien kantaminen alanimikkeeseen 2712 90 31 kuuluvien, tietyllä tavalla käsitellyiksi tarkoitettujen tavaroiden osalta; kyseisiä tiettyjä käsittelyjä kuvataan edellä mainitun nimikkeistön 27 ryhmän 4 lisähuomautuksessa, ja (1) EYVL L 256, 7.9.1987, s. 1. (2) EYVL L 292, 30.10.1998, s. 1. teknologisen ja ekologisen kehityksen huomioon ottamiseksi ja eurooppalaisten yritysten kilpailukyvyn parantamiseksi on yhteisön edun mukaista laajentaa tullien suspensio koskemaan alanimikkeeseen 2712 90 31 kuuluvien tavaroiden osalta tavaroita, joista on tarkoitus poistaa rasva kiteyttämällä ne jakotislausmenetelmän avulla, ON ANTANUT TÄMÄN ASETUKSEN: 1 artikla Lisätään tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteessä I olevaan tullitaulukon 27 ryhmän 4 lisähuomautukseen alakohta seuraavasti: "p) ainoastaan alanimikkeeseen 2712 90 31 kuuluvien tavaroiden osalta rasvanpoisto kiteyttämällä jakotislausmenetelmän avulla.". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS 1. TOIMEN NIMI Ehdotus neuvoston asetukseksi (EY) tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (27 Ryhmä). 2. BUDJETTIKOHTA / -KOHDAT 12 luvun 120 momentti. 3. OIKEUSPERUSTA Euroopan yhteisön perustamissopimuksen 28 artikla. 4. TOIMEN KUVAUS Yhteisen tullitariffin mukaisten tullien suspendoiminen raa'an parafiinin osalta, joka on tarkoitus käsitellä tietyllä tavalla eli kiteyttää jakotislausmenetelmän avulla. 7. TALOUDELLISET VAIKUTUKSET Toimenpiteellä ei pitäisi olla taloudellisia vaikutuksia, koska tullit on jo suspendoitu toisen tietyn käsittelyn, valikoivien liuottimien avulla tapahtuvan uuttamisen johdosta. 8. PETOSTENVASTAISET SÄÄNNÖKSET Tässä neuvoston asetuksessa tarkoitettujen tavaroiden käyttötarkoituksen valvonta toteutetaan tietyistä yhteisön tullikoodeksista (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 291-304 artiklan mukaisesti.